
REFERAT
Privind acordarea dreptului de uz, servitute şi acces cu titlu gratuit pentru pozarea reţelei de distribuţie gaze naturale în favoarea deţinătorului, drept instituit implicit pentru amplasarea reţelei pe parcelele identificate, prin H.C.L.M.T. nr. 304/2011 şi H.C.L.M.T. nr.115/2012,
 atribuite conform Legii nr.15/2003 în Timişoara pe str. Traian Vuia
 

Având în vedere adresa E.ON Gaz, prin care solicită  acordarea cu titlu gratuit a dreptului de servitute legală de trecere subterană/supraterană şi acces, asupra părţii de teren identificată pe parcelele proprietatea Municipiului Timişoara, atribuite conform Legii nr.15/2003 în Timişoara pe str. Taian Vuia, necesar amplasării unei reţele de conducte de gaze naturale pentru alimentarea locuinţelor ce sunt în curs de  edificare pe aceste parcele. 
Având în vedere că existenţa canalului termic nu permite alimentarea acestor locuinţe din conducta de gaze naturale pozată pe cealaltă parte a străzii Traian Vuia.
Având în vedere că singura soluţie de alimentare cu gaze naturale în această situaţie, constă în pozarea reţelei de gaze naturale şi a branşamentelor aferente fiecărei locuinţe, pe parcelele de teren atribuite conform Legii nr.15/2003.
Având în vedere că Art.2 din HCLMT nr.304/27.09.2011, privind atribuirea parcelelor în baza Listei de priorităţi aprobată cu HCLMT nr.384/26.10.2010, privind sprijinul acordat tinerilor între 18 şi 35 de ani pentru construirea unei locuinţe proprietate personală, a prevăzut faptul că “ pe parcele se va institui de către proprietar servitute de trecere şi acces în cazul intervenţiilor în favoarea deţinătorilor de reţele edilitare ”.
În conformitate cu art. 755 alin.2 şi art 758 din Codul Civil, 




PROPUNEM:


1. Emiterea unei Hotărâri a Consiliului Local al Municipiului Timişoara, prin care să se aprobe acordarea cu titlu gratuit a dreptului de servitute legală de trecere subterană/supraterană şi acces în favoarea SC E-ON Gaz Distribuţie SA, asupra părţii de teren identificată conform Anexei care va face parte integrantă din hotărâre.
2. Se împuterniceşte domnului Cosmin-Silviu Silaghi pentru efectuarea actelor notariale.
3. Taxele ocazionate de actele notariale vor fi suportate de Primăria Municipiului Timişoara

